IN627A 2016/13-0. SOLICITUDE DE GAS GALICIA SDG S. A. DE AUTORIZACIÓN ADMINISTRATIVA E APROBACIÓN DO PROXECTO DE EXECUCIÓN DA PLANTA DE GNL NA ESTRADA (PONTEVEDRA)
XUNTA DE GALICIA —  — CONSELLERÍA DE ECONOMÍA, EMPREGO E INDUSTRIA (Outros documentos, notificacións e informacións públicas, 27/09/2016)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: PETICIONARIO: Gas Galicia SDG SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707–Santiago de Compostela (A Coruña). O 04/11/2011 a Dirección Xeral de Industria, Enerxía e Minas ditou resolución pola que se outorgou a Gas Galicia SDG SA a autorización administrativa para a distribución de gas natural canalizado no termo municipal da Estrada, na provincia de Pontevedra (expediente IN627A 2008/8-0); que se publicou no Diario Oficial de Galicia do 30/12/2011 e no Boletín Oficial da Provincia do 22/12/2011. Neste proxecto prevese a subministración de gas natural a través dunha planta de GNL (gas natural licuado) a situar no polígono de Toedo, dende a que partirá a rede de distribución cara ao núcleo urbano da Estrada, seguindo a estrada C-541. O 18/03/2015 a Dirección Xeral de Enerxía e Minas ditou resolución pola que se aprobou o proxecto de execución das instalacións da rede de distribución para subministración de gas natural no núcleo de poboación da Estrada (Pontevedra), promovido por Gas Galicia SDG SA (expediente IN627A 2014/8-0). Nesta resolución, a respecto da Planta de GNL, establécese o seguinte: A subministración de gas realizarase dende unha Planta de GNL que se instalará nunha parcela situada ao leste do núcleo urbano, e que será obxecto doutro proxecto. Este proxecto da Planta de GNL, pendente de presentación, someterase no seu momento ao procedemento de Autorización Administrativa e Aprobación do Proxecto de Execución, xa que a situación da Planta de GNL non se corresponde coa prevista no proxecto que serviu de base para o outorgamento da autorización administrativa. O 30/03/2016 Gas Galicia SDG SA presentou o proxecto de execución denominado “Planta satélite de almacenamento e regasificación de gas natural licuado (GNL) na Estrada (Pontevedra)”. De acordo co disposto nos antecedentes, o proxecto de execución denominado “Planta satélite de almacenamento e regasificación de gas natural licuado (GNL) na Estrada (Pontevedra)”, que se tramitará baixo o nº de expediente IN627A 2016/13-0, someterase non só ao procedemento de aprobación do proxecto de execución, senón tamén ao procedemento de autorización administrativa. A Planta de GNL situarase na parcela de referencia catastral nº 36017N510104570000IT (Polígono 510, Parcela 10457) e estará composta polos seguintes compoñentes: sistema de almacenamento; sistema de gasificación, regulación e odorización; e módulos auxiliares. Terá unha capacidade de almacenamento de GNL de 30 m3 (1 depósito horizontal) e unha capacidade de regasificación de 750 m3(N)/h. TERMO MUNICIPAL: A solicitude afecta ao termo municipal da Estrada, na provincia de Pontevedra. ORZAMENTO: Cento cincuenta e oito mil seiscentos oitenta e catro euros con noventa e sete céntimos (158.684,97 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data de publicación deste anuncio, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, andar 4º, 15781–Santiago de Compostela, así como na Xefatura Territorial de Pontevedra da Consellería de Economía, Emprego e Industria, rúa Fernández Ladreda, 43-5º, 36071–Pontevedra. Santiago de Compostela, a 26 de agosto de 2016.—O Director xeral de Enerxía e Minas, Demetrio Jesus Cesar Alejandro Evtimova Rodriguez Vera.